
KOTA KINABALU : Kerajaan persekutuan
terus memastikan keselamatan Sabah
dengan memperkukuhkan pasukan kese-
lamatan dan melaksanakan pelbagai pro-
jek strategik,

Menteri Pertahanan Malaysia, Datuk
Seri Mohamed Khaled Nordin berkata
langkah tersebut bertujuan
meningkatkan tahap kesiapsiagaan dalam
menghadapi sebarang ancaman sama ada
dari dalam atau luar negara.

“Kekuatan anggota angkatan tentera di
Sabah kini berjumlah kira-kira 20,000
orang dengan tambahan 3,000 anggota
untuk operasi tertentu.

“Selain daripada kehadiran pasukan
keselamatan, kerajaan pusat melalui
Kementerian Pertahanan (Mindef) telah
menyalurkan dana sebanyak RM2 bilion
bagi melaksanakan beberapa projek pent-
ing di Sabah.

“Projek yang sedang berjalan, termasuk
pembinaan kem tentera seperti Kem Para-
dise dan Kem Sahabat di Lahad Datu, pembi-
naan rumah keluarga anggota tentera serta
menaik taraf infrastruktur dan penyeleng-
garaan pos kawalan sempadan,” ujarnya.

Menurut Khaled, dalam usaha mem-
perkukuh kawalan keselamatan di
kawasan sempadan, kerajaan juga telah

MUSA (ketiga, kanan) bersama Khaled (ketiga, kiri) dan rombongan.

merancang pembinaan tiga pos kawalan
baharu di Sabah.

“Status projek tersebut kini dalam per-
ingkat perolehan sebelum proses tender
dijalankan dalam tempoh terdekat,” jelas-
nya selepas kunjungan hormat kepada
Yang di-Pertua Negeri, Tun Musa Aman di
Istana Seri Kinabalu, pada Isnin.

Kunjungan tersebut adalah untuk
mewujudkan hubungan yang lebih rapat

antara kerajaan negeri dan juga Mindef di
samping memaklumkan Tun Musa tentang
keadaan dan situasi keselamatan di Sabah.

Hadir sama, Panglima Tentera Darat,
Jeneral Tan Sri Wira Muhammad Hafizud-
deain Jantan, Panglima Pemerintahan
Medan Timur Tentera Darat (PMTTD) Lef-
tenan Jeneral Datuk Mohd Sofi Md Lepi
dan Panglima Armada Timur, Laksamana
Madya Datuk Khir Junaidi Idris.




